Άλλα ήθελαν να πάνε στη Νέα Πόλη και να ψάξουν, άλλα δεν ήθελαν, άλλα ήθελαν να σταματήσουν την έρευνα, άλλα να τη συνεχίσουν, άλλα ήθελαν να βρουν την κυρία Ταλέ, άλλα δεν ήθελαν. Τελικά μετά από αρκετή ώρα πήραν τη μεγάλη απόφαση. Μια αντιπροσωπεία τους θα έψαχνε να βρει το σπίτι της κυρίας Ταλέ και θα ζητούσαν τη βοήθειά της.

Έτσι λοιπόν, ξεκίνησαν και έφτασαν στη μεγάλη πλατεία της Νέας Πόλης. Κοιτούσαν δεξιά, κοιτούσαν αριστερά, όμως κανένα σημάδι. Πραγματικά τίποτα δε μαρτυρούσε για το που μπορεί να ήταν το σπίτι της κυρίας Ταλέ. Δεν ήξεραν από που να ξεκινήσουν, δεν είχαν αρκετά στοιχεία. Δυο τρεις κάτοικοι της Νέας Πόλης που ρωτήθηκαν κούνησαν το κεφάλι τους και δεν μπόρεσαν τελικά να τα βοηθήσουν. Η νύχτα έπεσε και τα παιδιά έπρεπε να γυρίσουν πίσω στο Πρασινολαχανί Καπέλο. Ξαφνικά ο Τρεχάλας άρχισε να φωνάζει με χαρά:

«Ζήτω! Ξέρω! Ελάτε μαζί μου. Ξέρω που μπορούμε να βρούμε την κυρία Ταλέ. Έρχεται στο μεγάλο μαγικό Πρασινολαχανί Καπέλο αλλά εμείς δεν της δίνουμε και πολύ σημασία. Έχει έρθει με την κυρία Νηρήει, τον κύριο Γόγιωρ και τον κύριο Κονί. Τους άκουσα να λένε ότι το σπίτι της κυρίας Ταλέ ένα όμορφο σπίτι που μοιάζει με αστέρι. Τα φώτα του είναι πάντα αναμμένα για να φωτίζει το δρόμο και να βλέπουν αυτοί που περνάνε όταν έχει σκοτάδι. Και ένα τέτοιο σπίτι το είδα πριν λίγο καιρό που άργησα να γυρίσω στο Καπέλο μας».

Πράγματι τα παιδιά ακολούθησαν τον Τρεχάλα, πέρασαν από διάφορα σοκάκια της Νέας Πόλης και σε λίγα λεπτά είχαν φτάσει στο αστέρι. Το κοιτούσαν με έκπληξη γιατί ενώ όλοι είχαν περάσει από εκεί και μάλιστα πολλές φορές, δεν το είχαν προσέξει ποτέ. Πλησίασαν τη φωτεινή του πόρτα για να τη χτυπήσουν. Όμως η πόρτα ήταν ανοιχτή. Την έσπρωξαν και είδαν την κυρία Ταλέ να τα περιμένει με χαμόγελο και να τα προσκαλεί να μπουν μέσα.

* Διαβάζω το κείμενο:
* Πώς είναι το σπίτι της κυρίας Ταλέ;



Τα ρήματα χωρίζονται σε δύο ομάδες που λέγονται **φωνές**:

**Ενεργητική φωνή**: Σ’ αυτήν ανήκουν τα ρήματα που φανερώνουν ότι κάποιος ενεργεί (κάνει κάτι) και τελειώνουν σε -**ω**, π.χ. γεμίζ**ω**, πηδ**ώ**.

**Παθητική φωνή**: Σ’ αυτήν ανήκουν τα ρήματα που φανερώνουν ότι κάποιος παθαίνει κάτι ή βρίσκεται σε μια κατάσταση και τελειώνουν σε **–μαι**, π.χ. λούζο**μαι**, γελιέ**μαι**, φοβά**μαι**.

Βάζω τα παρακάτω ρήματα στη σωστή κατηγορία:



παίζω, λούζομαι, πηγαίνω, κοιμάμαι, κοιτάζω, πλένομαι, παίρνω, περνώ, αναρωτιέμαι, σηκώνομαι, ψωνίζω, έρχομαι, πληρώνω, χαίρομαι, νικάω, γυμνάζομαι, λύνω, λυπάμαι, τρέχω, ντύνομαι, τραγουδώ, βαδίζω, βρέχομαι, χτενίζομαι, σκέφτομαι, συγκρίνω, γράφομαι, λογαριάζω, βάφω, δέχομαι

|  |  |
| --- | --- |
| Ενεργητική φωνή | Παθητική φωνή |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |



Στο παρακάτω κείμενο χρωματίζω με **πράσινο** τα ρήματα της ενεργητικής φωνής και με **κόκκινο** της παθητικής φωνής:

Κάθε μέρα σηκώνομαι αργά από το κρεβάτι μου γιατί δεν πηγαίνω στο σχολείο. Πλένω το πρόσωπό μου, χτενίζομαι και κάθομαι στο τραπέζι στης κουζίνας. Η μαμά μου μου ετοιμάζει το πρωινό. Πίνω γάλα, τρώω μαρμελάδα κεράσι και παρακολουθώ τηλεόραση. Το μεσημέρι ανοίγω τον υπολογιστή να κάνω τις εργασίες που μου στέλνει η κυρία. Για να πω την αλήθεια δυσκολεύομαι να ξεκινήσω, σκέφτομαι συνέχεια το καλοκαίρι που πλησιάζει.

|  |  |
| --- | --- |
| Ενεργητική φωνή | Παθητική φωνή |
| ***Ενεστώτας*** | ***Ενεστώτας*** |
| Εγώ | βάφω | Εγώ | βάφομ**αι** |
| Εσύ | βάφεις | Εσύ | βάφεσ**αι** |
| Αυτός | βάφει | Αυτός | βάφε**ται** |
| Εμείς | βάφουμε | Εμείς | βαφόμαστε |
| Εσείς | βάφε**τε** | Εσείς | βάφεστε |
| Αυτοί | βάφουν | Αυτοί | βάφοντ**αι** |

ΠΡΟΣΟΧΗ στις καταλήξεις -**τε** (ενεργητική φωνή) και -**ται** (παθητική φωνή)!





Κλίνω τα ρήματα όπως στο παράδειγμα:

|  |  |
| --- | --- |
| Ενεργητική φωνή | Παθητική φωνή |
| ***Ενεστώτας*** | ***Ενεστώτας*** |
| Εγώ | ετοιμάζω | Εγώ  | ετοιμάζομαι |
| Εσύ |  |  |  |
| Αυτός |  |  |  |
| Εμείς |  |  |  |
| Εσείς |  |  |  |
| Αυτοί |  |  |  |

|  |  |
| --- | --- |
| Ενεργητική φωνή | Παθητική φωνή |
| ***Ενεστώτας*** | ***Ενεστώτας*** |
| Εγώ | ζεσταίνω | Εγώ | ζεσταίνομαι |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |



Συμπληρώνω τις -**τε** (εσείς - πολλοί) ή -**ται** (αυτός - ένας)

Αυτός κάθε….. αναπαυτικά στον καναπέ και εσείς ακού….. προσεχτικά τις ιστορίες που σας διηγεί…. .

Η μαμά κάθε πρωί χτενίζε…. , βάφε…. και ετοιμάζε…. για τη δουλειά της.

Τρέχε… γρήγορα να προλάβε…. το σχολικό λεωφορείο, μας λέει.

Το μικρό παιδί φαντάζε… πως όταν μεγαλώσει θα γίνει αστροναύτης.

Γιώργο και Μαρία ξέρε…. πως φτάνε… στο τέλος της Τρίτης Δημοτικού;



Κάνω προτάσεις με τα ρήματα: ***γυμνάζομαι, πλένομαι, χαίρομαι, φοβάμαι***

***Καλό διάβασμα!!!***